**ԱՄՓՈՓԱԹԵՐԹ**

**Պետական կառավարման համակարգի մարմինների մասին, Կառավարչական իրավահարաբերությունների կարգավորման մասին Հայաստանի Հանրապետության օրենքնի նախագծի վերաբերյալ կատարված առաջարկությունների**

|  |  |  |  |  |
| --- | --- | --- | --- | --- |
| **հ/հ** | **Առարկության, առաջարկության հեղինակը, Գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունը** |
|  | 1. | 2. | 3. | 4. |
| 1. | |  | | --- | | Ազգային անվտանգության ծառայություն  2019 թվականի հուլիսի 8-ի թիվ 11/583 գրություն | |  | | Պետական կառավարման համակարգի մարմինների մասին օրենքում փոփոխությունուն և լրացում կատարելու մասին օրենքի նախագծի կապակցությամբ հայտնում ենք, որ անհրաժեշտ է համապատասխան փոփոխություններ կատարել նաև վարչարարության հիմունքների և վարչական վարույթի մասին օրենքում՝ հաշվի առնելով, որ տվյալ օրենքով վարչական ակտն ընդունած վարչական մարմին կամ դատարան բողոքարկելուց բացի, նախատեսվում է նաև վերադաս վարչական մարմին բողոքարկելու իրավունք: | Չի ընդունվել հետևյալ պատճառաբանությամբ.  **Վարչարարության հիմունքների և վարչական վարույթի մասին ՀՀ օրենքի 1-ին հոդվածի համաձայն՝** Սույն օրենքը սահմանում է վարչարարության հիմունքները, կարգավորում է վարչական ակտեր ընդունելու, վարչական ակտերը, վարչական մարմինների գործողությունները և անգործությունը բողոքարկելու, վարչական ակտի կատարման, վարչական ծախսերի, ինչպես նաև վարչարարությամբ հասցված վնասի հատուցման հետ կապված` վարչական մարմինների և ֆիզիկական կամ իրավաբանական անձանց (այսուհետ` անձինք) միջև ծագած հարաբերությունները: Նույն օրենքի 2-րդ հոդված 3-րդ մասի համաձայն՝ Առանձին տեսակի վարչական վարույթների առանձնահատկությունները սահմանվում են օրենքներով և Հայաստանի Հանրապետության միջազգային պայմանագրերով։  Վերլուծության ենթարկելով վերոնշյալ իրավանորմերը ՀՀ վճռաբեկ դատարանը 2015 թվականի թիվ ՎԴ/1567/05/12 Վարչական գործով որոշման մեջ արձանագրել է հետևյալը՝ (…) *Վկայակոչված իրավանորմերի համակարգային վերլուծության արդյունքում Վճռաբեկ դատարանն արձանագրում է, որ վարչարարության հիմունքների, վարչական ակտեր ընդունելու, վարչական ակտերը, վարչական մարմինների գործողությունները և անգործությունը բողոքարկելու, վարչական ակտի կատարման, վարչական ծախսերի, ինչպես նաև վարչարարությամբ հասցված վնասի հատուցման հետ կապված` վարչական մարմինների և անձանց միջև ծագած հարաբերություններն օրենսդիրը կարգավորել է «Վարչարարության հիմունքների և վարչական վարույթի մասին» ՀՀ օրենքով: Միաժամանակ օրենսդիրը նախատեսել է նաև, որ առանձին տեսակի վարչական վարույթների առանձնահատկությունները կարող են սահմանվել օրենքներով և Հայաստանի Հանրապետության միջազգային պայմանագրով:* ***Այլ խոսքով, օրենսդիրը չի բացառում վարչական վարույթների առանձին տեսակների նկատմամբ «Վարչարարության հիմունքների և վարչական վարույթի մասին» ՀՀ օրենքի կիրառումը, սակայն դրա համար անհրաժեշտ է, որ այդ հարաբերությունները կարգավորված չլինեն հատուկ օրենքներով կամ Հայաստանի Հանրապետության միջազգային պայմանագրերով:***  ***Վճռաբեկ դատարանն արձանագրում է, որ բոլոր այն դեպքերում, երբ օրենսդիրը վարչական վարույթին վերաբերող հատուկ օրենքներում նախատեսել է հատուկ կարգավորումներ, ապա իրավասու վարչական մարմինները պարտավոր են կիրառել հատուկ օրենքը*** (տես՝ կետ 7)::  Հետևաբար՝ հաշվի առնելով այն հանգամանքը, որ **Պետական կառավարման համակարգի մարմինների մասին օրենքի նախագծում նախատեսվում են վարչական** վարույթին վերաբերող հատուկ կարգավորումներ որոնք իրավասու մարմինները պարտավոր են կիրառել ընդհանուր նորմերի հետ մրցակցության պարագայում, բացակայում է անհրաժեշտությունը համապատասխան փոփոխություններ կատարելու նաև **Վարչարարության հիմունքների եվ վարչական վարույթի մասին օրենքում:** |  |
| 2. | ՀՀ Ֆինանսների նախարարություն  2019 թվականի հուլիսի 10-ի թիվ 01/11-4/11535-2019 գրություն | Առաջարկություններ և դիտողություններ չկան: |  |  |
| 3. | ՀՀ ոստիկանություն  2019 թվականի հուլիսի 11-ի թիվ 01.6/24/16837-19 գրություն | Նոր լրացվող 7.1 հոդվածով նախատեսվում է, որ վարչապետին կամ կառավարությանը ենթակա մարմիններին և նրանց պաշտոնատար անձանց վարչական ակտերը, գործողությունները կամ անգործությունը շահագրգիռ անձանց կողմից կարող են բողոքարկվել ակտն ընդունած մարմին կամ դատարան: Հարկ է նշել, որ «մարմինների վարչական ակտեր» և «դրանց պաշտոնատար անձանց վարչական ակտեր» ձևակերպումները որոշակի տարընթերցումների տեղիք են տալիս, քանի որ պաշտոնատար անձանց ընդունած վարչական ակտերն ամեն դեպքում հանդիսանում են վարչական մարմնի ակտեր, հետևապես պարզ չէ՝ արդյոք պաշտոնատար անձի վարչական ակտը կարող է բողոքարկվել այն վարչական մարմին, որի պաշտոնատար անձ հանդիսանում է նա:  Բացի այդ, «Վարչարարության հիմունքների և վարչական վարույթի մասին» օրենքի 70-րդ հոդվածի 2-րդ մասի համաձայն վարչական կարգով բողոք կարող է ներկայացվել ակտն ընդունած վարչական մարմին կամ վարչական մարմնի վերադաս վարչական մարմին:  Այսինքն՝ ակտի հասցեատիրոջ համար սահմանված է հնարավորություն ակտը բողոքարկել նաև վարչական մարմնի վերադաս վարչական մարմին, մինչդեռ նախագծով բողոքարկման իրավունքը սահմանափակվում է միայն ակտն ընդունած վարչական մարմնին դիմելու հնարավորությամբ | Չի ընդուվել հետևյալ պատճառաբանությամբ.  **Պետական կառավարման համակարգի մարմինների մասին օրենքի նախագծի 7.1. հոդվածի 1-ին մասից հստակ բխում է, որ** Վարչապետին կամ կառավարությանը ենթակա մարմինների և դրանց պաշտոնատար անձանց, ինչպես նաև մարզպետների վարչական ակտերը, գործողությունները կամ անգործությունը շահագրգիռ անձանց կողմից կարող են բողոքարկվել ակտն ընդունած վարչական մարմին, որի պաշտոնատար անձն է հանդիսանում տվյալ անձը: Հետևաբար այն դիտարկումը, որ ( …) *պարզ չէ՝ արդյոք պաշտոնատար անձի վարչական ակտը կարող է բողոքարկվել այն վարչական մարմին, որի պաշտոնատար անձ հանդիսանում է նա* ( …) հիմնավոր չէ:  Ինչ վերաբերում է «Վարչարարության հիմունքների և վարչական վարույթի մասին» օրենքում փոփոխություն կատարելու առաջարկությանը ապա ինչպես արդեն վերը նշվեց և հիմնավորվեց նշված անհրաժեշտությունը բացակայում է (տես վերևում ի պատասխան Ազգային անվտանգության ծառայություն գրությանը ներկայացված եզրակացությունը): |  |
| 4. | ՀՀ Բարձրագույն դատական խորհուրդ 2019 թվականի հուլիսի 19-ի թիվ Ե-6338 գրություն | Առաջարկվում է **Պետական կառավարման համակարգի մարմինների մասին օրենքում փոփոխություն և լրացում կատարելու մասինօրենքի նախագծի (այսուհետ՝ նախագիծ) 2-րդ հոդվածով լրացվող 7.1 հոդվածի վերջում դատարան բառը փոխարինել դատական կարգով բառերով:**  Միաժամանակ, առաջարկվում է քննարկման առարկա դարձնել նախագծի 2-րդ հոդվածով նախատեսվող՝ վարչապետին կամ կառավարությանը ենթակա մարմինների, մարզպետների վարչական ակտերի բողոքարկման կարգի վերաբերյալ կանոնը **Վարչարարության հիմունքների եվ վարչական վարույթի մասին օրենքի շրջանակներում դիտարկելու հարցը:** | Ընդունվել է մասնակի: | Նախագծի **2-րդ հոդվածով լրացվող 7.1 հոդվածի վերջում դատարան բառը փոխարինվել է դատական կարգով բառերով:** |
| 5. | ՀՀ վիճակագրական կոմիտե 2019 թվականի հուլիսի 9-ի թիվ Ե/1272-19 գրություն | Առաջարկություններ և դիտողություններ չկան: |  |  |
| 6. | ՀՀ Մարդու իրավունքների պաշտպան 2019-06-14 թվականի հուլիսի 18-ի թիվ 01/13.4/3417-19 գրություն | Նախագծի 2-րդ հոդվածով նախատեսվում է Օրենքը լրացնել «Վարչապետին կամ կառավարությանը ենթակա մարմինների, մարզպետների վարչական ակտերի բողոքարկումը» վերտառությամբ 7.1 հոդվածով, համաձայն որի՝ Վարչապետին կամ կառավարությանը սույն օրենքով նախատեսված ենթակա մարմինների և դրանց պաշտոնատար անձանց, ինչպես նաև մարզպետների վարչական ակտերը, գործողությունները կամ անգործությունը շահագրգիռ անձանց կողմից կարող են բողոքարկվել ակտն ընդունած մարմին կամ դատարան:  Նախագծի հիմնավորումների համաձայն՝ վերոգրյալ լրացումն իրականացնում է այն նկատառմամբ, որ իրավունքի սուբյեկտներն իրավունք չունենան վարչապետին կամ կառավարությանը ենթակա մարմինների, նախարարությունների վարչական ակտերը, ինչպես նաև նշված մարմինների գործողությունները կամ անգործությունը բողոքարկել հենց վարչապետին կամ կառավարություն, քանզի այդ կերպ առաջանում է անհամաչափ կամ անհաղթահարելի ծանրաբեռնվածություն, ինչի հետևանքով կխաթարվի կառավարության լիազորությունների պատշաճ և արդյունավետ իրականացումը:  Նախագծի կարգավորումներով ստացվում է, որ վարչապետին և կառավարությանը ենթակա մարմինների պաշտոնատար անձանց ակտերը, ինչպես նաև մարզպետների վարչական ակտերը, գործողությունները կամ անգործությունը, այսինքն՝ պետական կառավարման ողջ համակարգի օղակների վարչական ակտերի իրավաչափությունը կարող է վիճարկվել կամ հենց ակտն ընդունած մարմնին, կամ դատական կարգով՝ ըստ այդմ բացառելով վարչական վերադասության կարգով բողոքարկման հնարավորությունը:  «Վարչարարության հիմունքների և վարչական վարույթի մասին» ՀՀ օրենքի 70-րդ հոդվածի համաձայն՝ վարչական կարգով բողոք կարող է ներկայացվել ակտն ընդունած` վարչական մարմին կամ վարչական մարմնի վերադաս վարչական մարմին: Միևույն ժամանակ նշվում է, որ եթե ակտը բողոքարկվել է ակտն ընդունած վարչական մարմին և (կամ) բողոքարկվող ակտն ընդունած վարչական մարմնի վերադաս վարչական մարմին, ապա բողոքը ենթակա է քննարկման բողոքարկվող ակտն ընդունած վարչական մարմնի վերադաս վարչական մարմնում: Այդ դեպքում բողոքարկվող ակտն ընդունած վարչական մարմնում բողոքի առնչությամբ հարուցված վարույթը ենթակա է կարճման:  Նախագծով առաջարկվող լրացման և վերը ներկայացված օրենսդրական կարգավորման համադիր վերլուծության արդյունքում, սակայն, պարզ չէ, թե կարգավորումն ուղղված է միայն բողոքները վարչապետին հասցեագրելու հնարավորությունը սահմանափակելուն, թե առհասարակ որևէ բողոք վերջինիս կողմից չի քննարկվելու: Ասվածն առավել առարկայական է դառնում, երբ բողոքարկման առարկա են դառնում վարչապետին կամ կառավարությանը ենթակա մարմինների ղեկավարների կայացրած որոշումները:  Ընդունելի է, որ տարբեր ոլորտների լիազոր մարմինների ընդունած վարչական ակտերի բողոքարկումը միայն մեկ հասցեատիրոջը՝ Վարչապետին, կարող է անհամաչափ ծանրաբեռնել վերջինիս և Կառավարության գործունեությունը, և այս առումով նախագծի լուծումները հետապնդում են իրավաչափ նպատակ՝ ապահովելու կառավարության լիազորությունների պատշաճ և արդյունավետ իրականացումը  Միևնույն ժամանակ, տրված լուծումներով հանրային և մասնավոր շահերի հավասարակշռվածության հետ կապված առկա են հետևյալ նկատառումները.   1. *Պետական կառավարման օղակների վարչական ակտերի արտադատական բողոքարկման արդյունավետ միջոցի հասանելիությունը*   Սրա հետ կապված խնդիրն այն է, որ փաստորեն անձը վարչական կարգով կարող է բողոքարկել միայն ակտը կայացրած մարմնին, ինչը նվազեցնում է բողոքի բավարարման հնարավորությունը, և դրան միակ այլընտրանքը դատարան դիմելն է՝ դատական համակարգի ծանրաբեռնվածության և դատական գործերի քննության տևական ժամկետների պայմաններում,   1. *Կառավարություն-քաղաքացի անմիջական փոխգործակցությունն ու քաղաքացու բարձրացրած խնդիրները Կառավարության գործունեության առաջնահերթություններում ներառելը*   Պետական կառավարման մարմինների գործունեության վերաբերյալ բողոքների քննարկման արդյունքում է, որ կարող են ի հայտ գալ գործադիր իշխանության գործունեության հետ կապված համակարգային խնդիրներ, ինչը որոշակիորեն պետք է կանխորոշի նաև Կառավարության գործունեության ռազմավարական ուղղությունները և առաջնահերթությունները: Մինչդեռ, նախագծի կարգավորումներով Կառավարություն-քաղաքացի անմիջական փոխգործակցությունը պետական կառավարման խնդիրների բարձրացման առումով կարծես ավելի թուլանում է: | Դիրքոշման մեջ տեղ գտած երկու նկատառումների առնչությամբ հայտնում ենք հետևյալը.  Առաջին նկատառման (այն է՝ *Պետական կառավարման օղակների վարչական ակտերի արտադատական բողոքարկման արդյունավետ միջոցի հասանելիությունը*  ) վերաբերյալ հարկ ենք համարում ընդգծել, որ նախագծով առաջարկվող կառուցակարգը վերաբերում է միայն Վարչապետին կամ կառավարությանը ենթակա մարմինների և դրանց պաշտոնատար անձանց, ինչպես նաև մարզպետների վարչական ակտերը, գործողությունները կամ անգործության բողոքարկման ընթացակարգային առանձնահատկություններին: Այնինչ «Վարչարարության հիմունքների և վարչական վարույթի մասին» օրենքի 3-րդ հոդվածի համաձայն վարչական մարմիններ են հանդիսանում՝ Հայաստանի Հանրապետության գործադիր իշխանության հանրապետական մարմինները՝ Հայաստանի Հանրապետության նախարարությունները, ինչպես նաև Հանրապետության ողջ տարածքում վարչարարություն իրականացնող պետական այլ մարմինները, տեղական ինքնակառավարման մարմիններ` համայնքի ավագանին և համայնքի ղեկավարը:  Այս առումով պետք է նշել, որ նախագիծը չի տարածվում օրինակ՝ նախարարություններին ենթակա մարմինների վարչական ակտերը բողոքարկելու ընթացակարգի վրա: Նշված ակտերը կարող են բողոքարկվել գործող կարգավորումներին համապատասխան:  Ինչ վերաբերում է երկրորդ նկատառմանը (*Կառավարություն-քաղաքացի անմիջական փոխգործակցությունն ու քաղաքացու բարձրացրած խնդիրները Կառավարության գործունեության առաջնահերթություններում ներառելը*  ) ապա պետք է նշել, որ Կառավարություն-քաղաքացիփոխգործակցությումը բովանդակային առումով բավական լայն հասկացողություն է և Կառավարության որպես գործադիր իշխանության բարձրագույն մարմնի հիմնական գործառույթներն ուղղված են հենց այդ փոխգործակցության ամրապնդմանը: Հարկ է նաև նկատել, որ Սահմանադրության 53-րդ հոդվածի համաձայն՝ Յուրաքանչյուր ոք ունի անհատապես կամ այլոց հետ մեկտեղ պետական և տեղական ինքնակառավարման մարմիններին ու պաշտոնատար անձանց հանրագիր ներկայացնելու և ողջամիտ ժամկետում պատշաճ պատասխան ստանալու իրավունք:  Հետևաբար՝ նախագծով առաջարկվող կարգավորումները որևէ կերպ չեն խոչընդոտում նշված փոգործակցության արդյունավետ իրացմանը: |  |
| 7. | ՀՀ անշարժ գույքի կադաստրի կոմիտե 2019 թվականի հուլիսի 9-ի թիվ ՍՊ//5374-2019 գրություն | Առաջարկություններ և դիտողություններ չկան: |  |  |
| 8. | ՀՀ քաղաքաշինության կոմիտե 2019 թվականի հուլիսի 9-ի թիվ /18/3898-2019 գրություն | ****Պետական կառավարման համակարգի մարմինների մասին օրենքում փոփոխություն և լրացում կատարելու մասին ՀՀ օրենքի նախագծի վերաբերյալ ՀՀ քաղաքաշինության կոմիտեն առաջարկում է.  նախագծի 7.1 հոդվածից հանել ,ինչպես նաև մարզպետների վարչական ակտերը, բառերը, քանի որ «Պետական կառավարման համակարգի մարմինների մասին ՀՀ օրենքի 2-րդ մասով թվարկված մարմինների ցանկում ՀՀ մարզպետարաններն ընդգրկված չեն:  Միևնույն ժամանակ առաջարկվում է նախագծի իրավակարգավորումը նախատեսել «Վարչարարության հիմունքների և վարչական վարույթի մասին» ՀՀ օրենքում, մասնավորապես օրենքի 70-րդ հոդվածը լրացնել նոր 2.1 մասով հետևյալ բովանդակությամբ.  «2.1 «Պետական կառավարման համակարգի մարմինների մասին ՀՀ օրենքի 2-րդ մասով նախատեսված մարմինների (բացառությամբ նախարարություններին ենթակա մարմինների), մարզպետարանների և դրանց պաշտոնատար անձանց վարչական ակտերը, գործողությունները կամ անգործությունը կարող են բողոքարկվել ակտն ընդունած մարմին կամ դատարան:: | Առաջարկները չեն ընդունվել հետևյալ պատճառաբանությամբ.  Առաջին առաջարկի մասով պետք է նշել, որ այն ընդունելի չէ քանի որ **Պետական կառավարման համակարգի մարմինների մասին օրենքի նախագծի 1 հոդված 1-ին մասով սահմանվում է, որ** Սահմանադրության 159-րդ հոդվածին համապատասխան՝ սույն օրենքը սահմանում է պետական կառավարման համակարգի մարմինների շրջանակը, կազմավորման կարգը, ինչպես նաև կարգավորում է ***այդ մարմինների հետ կապված այլ հարաբերություններ:***  Հետևաբար նախագծի 7.1 հոդվածից ,*ինչպես նաև մարզպետների վարչական ակտերը*, բառերը հանելու անհաժեշտության վերաբերյալ բերված պնդումը անհիմն է:  Ինչ վերաբերում է «Վարչարարության հիմունքների և վարչական վարույթի մասին» օրենքում փոփոխություն կատարելու առաջարկությանը ապա ինչպես արդեն վերը նշվեց և հիմնավորվեց նշված անհրաժեշտությունը բացակայում է (տես վերևում ի պատասխան Ազգային անվտանգության ծառայություն գրությանը ներկայացված եզրակացությունը): |  |
| 9. | ՀՀ Պետական վերահսկողական ծառայություն 2019 թվականի հուլիսի 8-ի թիվ Ե/954-19 գրություն | Նախագծի 2-րդ հոդվածով նախատեսվում է Պետական կառավարման համակարգի մարմինների մասին Հայաստանի Հանրապետության 2018 թվականի մարտի 23-ի ՀՕ-260-Ն օրենքը (այսուհետ՝ Օրենք) լրացնել հետևյալ բովանդակությամբ նոր՝ 7.1.-րդ հոդվածով.  Հոդված 7.1. Վարչապետին կամ կառավարությանը ենթակա մարմինների, մարզպետների վարչական ակտերի բողոքարկումը  1. Վարչապետին կամ կառավարությանը սույն օրենքով նախատեսված ենթակա մարմինների և դրանց պաշտոնատար անձանց, ինչպես նաև մարզպետների վարչական ակտերը, գործողությունները կամ անգործությունը շահագրգիռ անձանց կողմից կարող են բողոքարկվել ակտն ընդունած մարմին կամ դատարան::  Նախ, հարկ է փաստել, որ նշված լրացմամբ նախատեսված իրավակարգավորումները վերաբերում են ոչ միայն Հայաստանի Հանրապետության վարչապետին կամ Հայաստանի Հանրապետության կառավարությանը նույն օրենքով նախատեսված ենթակա մարմինների և դրանց պաշտոնատար անձանց, ինչպես նաև Հայաստանի Հանրապետության մարզպետների վարչական ակտերը շահագրգիռ անձանց կողմից բողոքարկելուն, այլ նաև համապատասխան վարչական մարմինների գործողությունները կամ անգործությունը բողոքարկելուն, ուստի Նախագծի 2-րդ հոդվածով նախատեսված Օրենքի նոր՝ 7.1.-րդ հոդվածի վերնագիրն անհրաժեշտ է խմբագրել, իսկ նույն հոդվածի 1-ին կետը «վարչական ակտերը, գործողությունները կամ անգործությունը» բառերից հետո անհրաժեշտ է լրացնել «(այսուհետ` ակտ)» բառերով:  Հաջորդիվ, նկատի ունենալով Նախագծի հիմնավորմամբ վկայակոչված դիրքորոշումն առ այն, մեջբերում Նախագծի հիմնավորումից. *«Հենց նշվածի հիման վրա է նախագծում առաջարկվում վարչապետին կամ կառավարությանը ենթակա մարմինների, նախարարությունների վարչական ակտերը բողոքարկել ակտն ընդունած մարմին կամ դատարան՝ բացառելով դրանց բողոքարկումը վարչապետին կամ կառավարություն կարգով:»*. մեջբերման ավարտ, փաստում ենք, որ Նախագծի 2-րդ հոդվածով սահմանված լրացումն ինքնին որևէ կերպ չի բացառում «Վարչարարության հիմունքների և վարչական վարույթի մասին» Հայաստանի Հանրապետության օրենքի 70-րդ հոդվածի 2-րդ մասի «բ» կետով (այն է՝ վարչական կարգով բողոք կարող է ներկայացվել ակտն ընդունած վարչական մարմնի վերադաս վարչական մարմին) սահմանված իրավակարգավորումների կիրառումն սույն իրավահարաբերությունների նկատմամբ: Ուստի, եթե Նախագծի նպատակն է բացառել համապատասխան բողոքը վարչական ակտն ընդունած վարչական մարմնի վերադասի (տվյալ դեպքում՝ Հայաստանի Հանրապետության վարչապետի կամ Հայաստանի Հանրապետության կառավարության) կողմից քննարկելու հարցը, ապա Նախագծով անհրաժեշտ էր նախատեսել համապատասխան դրույթներ կամ համապատասխան լրացում է անհրաժեշտ նախատեսել «Վարչարարության հիմունքների և վարչական վարույթի մասին» Հայաստանի Հանրապետության օրենքի 70-րդ հոդվածում:  Ավելին, անկախ այն հանգամանքից, որ Նախագծի 2-րդ հոդվածով նախատեսվել է որոշակի լրացում, իսկ Նախագիծը հիմնավորվել է մի շարք վարչարարության հիմնարար սկզբունքների վկայակոչմամբ, բոլոր դեպքերում «Վարչարարության հիմունքների և վարչական վարույթի մասին» Հայաստանի Հանրապետության օրենքի 2-րդ հոդվածի 2-րդ մասի համաձայն՝ նույն օրենքի II-VI բաժինների գործողությունը տարածվում է վարչական մարմինների` վարչական ակտի ընդունմամբ եզրափակվող գործունեության վրա, իսկ սույն օրենքի IV-VI բաժինների գործողությունը տարածվում է նաև վարչական մարմինների այնպիսի գործողության և անգործության վրա, որոնք անձանց համար առաջացնում են փաստական հետևանքներ, իսկ «Վարչարարության հիմունքների և վարչական վարույթի մասին» Հայաստանի Հանրապետության օրենքի 70-րդ հոդվածի 2-րդ մասով իմպերատիվ կերպով օրենսդիրը սահմանել է, որ, եթե ակտը բողոքարկվել է ակտն ընդունած վարչական մարմին, ապա բողոքը ենթակա է քննարկման բողոքարկվող ակտն ընդունած վարչական մարմնի վերադաս վարչական մարմնում, իսկ բողոքարկվող ակտն ընդունած վարչական մարմնում բողոքի առնչությամբ հարուցված վարույթը ենթակա է կարճման, հետևաբար, Նախագծի հիմնավորմամբ նախատեսված իրահավարաբերությունների ծագման պարագայում կիրառման են ենթակա «Վարչարարության հիմունքների և վարչական վարույթի մասին» Հայաստանի Հանրապետության օրենքի 70-րդ հոդվածի 2-րդ մասով ամրագրված դրույթները:  Վերոգրյալի առնչությամբ անհրաժեշտ է նաև փաստել, որ «Վարչարարության հիմունքների և վարչական վարույթի մասին» Հայաստանի Հանրապետության օրենքի 70-րդ հոդվածի 2-րդ մասի բովանդակությունից ակնհայտ է դառնում, որ վարչական կարգով պաշտպանության իրավունքի իրականացումը հիմնված է տնօրինչականության (դիսպոզիտիվության) սկզբունքի վրա, որն անձի՝ օրենքով տրված հնարավորությունն է սեփական հայեցողությամբ տնօրինելու իր նյութական իրավունքները և դրանց պաշտպանության եղանակները, ուստի համապատասխան իրավունքի սահմանափակումն ըստ էության կարող է խնդիրներ առաջացնել Հայաստանի Հանրապետության Սահմանադրությամբ երաշխավորված՝ վարչական մարմինների կողմից անձանց առնչվող գործերն անաչառ և արդարացի քննության իրավունքի գործնականում իրացման համար, ուստի, մեր գնահատմամբ, համապատասխան իրավունքի սահմանափակման համար ընտրված միջոցը չի կարող համարվել պիտանի և անհրաժեշտ: | Չի ընդունվել քանի որ ինչպես արդեն վերը նշվեց և հիմնավորվեց «Վարչարարության հիմունքների և վարչական վարույթի մասին» օրենքում փոփոխություն կատարելու նշված անհրաժեշտությունը բացակայում է (տես վերևում ի պատասխան Ազգային անվտանգության ծառայություն գրությանը ներկայացված եզրակացությունը): |  |
| 10. | ՀՀ Պետական եկամուտների կոմիտե  2019 թվականի հուլիս 8-ի թիվ 01/2-2/36037-2019 գրություն | 1. Նախագծով նախատեսվում է Պետական կառավարման համակարգի մարմինների մասին ՀՀ օրենքով սահմանել վարչապետին կամ կառավարությանը նույն օրենքով նախատեսված ենթակա մարմինների և դրանց պաշտոնատար անձանց, ինչպես նաև մարզպետների վարչական ակտերի, գործողությունների կամ անգործության դեմ բողոքարկման դրույթ:   Վարչարարության հիմունքների և վարչական վարույթի մասին ՀՀ օրենքի 69-րդ հոդվածով սահմանված դրույթների համաձայն՝ անձինք իրենց իրավունքները պաշտպանելու նպատակով իրավունք ունեն բողոքարկելու վարչական ակտերը, այդ թվում՝ զուգորդվող վարչական ակտերի միջամտող դրույթները, ինչպես նաև վարչական մարմնի գործողությունը կամ անգործությունը: Նույն օրենքի 3-րդ հոդվածի 1-ին մասի 1-ին կետի համաձայն, ՀՀ-ում վարչական մարմիններն են՝  ա) Հայաստանի Հանրապետության գործադիր իշխանության հանրապետական մարմիններ՝ Հայաստանի Հանրապետության նախարարություններ, ինչպես նաև Հանրապետության ողջ տարածքում վարչարարություն իրականացնող պետական այլ մարմիններ.  բ) տարածքային կառավարման մարմիններ` մարզպետներ.  գ) տեղական ինքնակառավարման մարմիններ` համայնքի ավագանի և համայնքի ղեկավար:  Նորմատիվ իրավական ակտերի մասին ՀՀ օրենքի 17-րդ հոդվածի 1-ին մասով սահմանված պահանջի համաձայն՝ նույն մարմնի ընդունած նույն տեսակի նորմատիվ իրավական ակտերում չպետք է անհիմն կրկնվեն գործող նորմատիվ իրավական ակտերով սահմանված նորմերը:  Հաշվի առնելով վերոնշյալը՝ ինչպես նաև այն, որ Վարչարարության հիմունքների և վարչական վարույթի մասին ՀՀ օրենքով հստակ սահմանված են շահագրգիռ անձանց կողմից ՀՀ տարածքում վարչարարություն իրականացնող բոլոր պետական, այդ թվում տեղական ինքնակառավարման մարմինների ընդունած վարչական ակտերի, վարչական մարմնի գործողության կամ անգործության դեմ բողոքարկման լիարժեք և ամբողջական կարգավորված նորմերը, կարծում ենք, Նախագծով գործող իրավական ակտում առկա նույնաբովանդակ նորմեր նախատեսելով, չի պահպանվում Նորմատիվ իրավական ակտերի մասին ՀՀ օրենքի 17-րդ հոդվածի 1-ին մասով սահմանված պահանջը:   1. ՀՀ Սահմանադրության 159-րդ հոդվածի համաձայն՝ պետական կառավարման համակարգի մարմիններն են նախարարությունները, ինչպես նաև Կառավարությանը, վարչապետին և նախարարություններին ենթակա այլ մարմիններ, որոնց կազմավորման կարգը և լիազորությունները սահմանվում են օրենքով:   Պետական կառավարման համակարգի մարմինների մասին ՀՀ օրենքի այսուհետ՝ Օրենք 1-ին հոդվածի համաձայն՝ Օրենքի կարգավորման առարկա է հանդիսանում, մասնավորապես, պետական կառավարման համակարգի մարմինների շրջանակի սահմանումը: Օրենքով սահմանվել է, որ պետական կառավարման համակարգի մարմիններն են նախարարությունները, ինչպես նաև Կառավարությանը, վարչապետին և նախարարություններին ենթակա մարմինները: Օրենքով սահմանված ցանկի մեջ որպես պետական կառավարման համակարգի մարմիններ ներառված չեն մարզպետարանները կամ մարզպետները:  Նորմատիվ իրավական ակտերի մասին ՀՀ օրենքի 9-րդ հոդվածի 1-ին մասով սահմանված պահանջի համաձայն՝ նորմատիվ իրավական ակտի կարգավորումը չպետք է դուրս գա իր առարկայի շրջանակներից:  Միաժամանակ, Նախագծի հիմնավորման մեջ մարզպետարաններին կամ մարզպետներին Նախագծով նախատեսված դրույթների վերաբերվելիության հետ կապված հիմնավորումներ չեն կատարվել:  Հաշվի առնելով վերոնշյալը՝ կարծում ենք, Նախագծով նախատեսված դրույթները մարզպետների մասով Օրենքի կարգավորման առարկայի շրջանակներից դուրս են:  Կարծում ենք անհրաժեշտ է օրենքով կարգավորել տարածքային կառավարման մարմինների՝ մարզպետների կարգավիճակի հարցը պետական մարմինների համակարգի շրջանակներում:  3.Նախագծի օրենսդրական տեխնիկայի մասով հայտնում ենք հետևյալը.   1. Օրենքի 2-րդ հոդվածի համաձայն՝ պետական կառավարման համակարգի մարմիններն են նախարարությունները, ինչպես նաև Կառավարությանը, վարչապետին և նախարարություններին ենթակա մարմինները: 2. Նախագծի հիմնավորման համաձայն՝ առաջարկվում են իրավակարգավորումներ, որոնց հիման վրա շահագրգիռ անձիք կարող են բողոքարկել, մասնավորապես, նախարարությունների վարչական ակտերը, գործողությունները կամ անգործությունը համապատասխան նախարարություն կամ դատարան: 3. Նախագծի 2-րդ հոդվածի համաձայն՝ Օրենքում նախատեսվող նոր 7.1-ին հոդվածի վերնագրում և տեքստում նախարարությունների մասին նշված չէ: 4. Նորմատիվ իրավական ակտերի մասին ՀՀ օրենքի 14-րդ հոդվածի 8-րդ մասով սահմանված պահանջի համաձայն հոդվածների վերնագրերը պետք է համապատասխանեն հոդվածների բովանդակությանը:   Հաշվի առնելով վերոնշյալը՝ ինչպես նաև Նախագծով նախատեսված կարգավորման նպատակը, կարծում ենք, Նախագծի 2-րդ հոդվածի համաձայն Օրենքում նախատեսվող նոր 7.1-ին հոդվածի վերնագրում և տեքստում անհրաժեշտ է նշել նաև նախարարությունների մասին: | Առաջարկները չեն ընդունվել հետևյալ պատճառաբանությամբ.  Առաջին դիտարկման մասով պետք է նշել, որ տեղին չէ Նորմատիվ իրավական ակտերի մասին ՀՀ օրենքի 17-րդ հոդվածի 1-ին մասի հիշատակումը քանի որ **Պետական կառավարման համակարգի մարմինների մասին օրենքի նախագծով առաջարկվող իրավակարգավորումները որևէ կերպ չեն կրկնում** Վարչարարության հիմունքների և վարչական վարույթի մասին ՀՀ օրենքում առկա իրավակարգավորումերը: Պարզապես ինչպես արդեն նշվեց ի տարբերություն Վարչարարության հիմունքների և վարչական վարույթի մասին օրենքում առկա կարգավորումների **Պետական կառավարման համակարգի մարմինների մասին օրենքի նախագծում նախատեսվում են վարչական** վարույթին վերաբերող հատուկ կարգավորումներ որոնք իրավասու մարմինները պարտավոր են կիրառել ընդհանուր նորմերի հետ մրցակցության պարագայում:  Երկրորդ դիտարկման մասով (այն է՝ *Նախագծով նախատեսված դրույթները մարզպետների մասով Օրենքի կարգավորման առարկայի շրջանակներից դուրս են*) պետք է նշել որ այն հիմնավոր չէ քանի որ **Պետական կառավարման համակարգի մարմինների մասին օրենքի նախագծի 1 հոդված 1-ին մասով նախատեսում է որ** Սահմանադրության 159-րդ հոդվածին համապատասխան՝ սույն օրենքը սահմանում է պետական կառավարման համակարգի մարմինների շրջանակը, կազմավորման կարգը, ինչպես նաև կարգավորում է ***այդ մարմինների հետ կապված այլ հարաբերություններ:***  Ինչ վերաբերում է նախարարություննների վերաբերյալ արված դիտարկմանը, ապա նախագծի հիմնավորման մեջ կատարվել է համապատասխան փոփոխություն և նախարարություն****** բառը հանվել է: |  |
| 11. | ՀՀ միջուկային անվտանգության կոմիտե 2019 թվականի հուլիսի 3-ի թիվ 06-Մ-26 գրություն | Առաջարկություններ և դիտողություններ չկան: |  |  |
| 12. | Հայաստանի Հանրապետության կառավարություն  2019 թվականի հունիսի 24-ի թիվ 02/10.5/28019-2019 գրություն: | «Պետական կառավարման համակարգի մարմինների մասին», «Կառավարչական իրավահարաբերությունների կարգավորման մասին» ՀՀ օրենքների կարգավորումները, համադրելով ներկայացված նախագծով գործող օրենքում լրացվող դրույթի հետ, պարզ է դառնում, որ առաջարկվող լուծումն առավելապես առնչվում է «Կառավարչական իրավահարաբերությունների կարգավորման մասին» ՀՀ օրենքի (այլ ոչ թե փոփոխության ենթարկվող օրենքի) կարգավորման առարկայի հետ: Ըստ այդմ՝ հետևությունն այն է, որ հարցի լուծմանն ուղղված դրույթները պետք է տեղայնացվեն հենց մատնանշված օրենքում:  Բացի այդ, ուշադրություն ենք հրավիրում «Կառավարչական իրավահարաբերությունների կարգավորման մասին» ՀՀ օրենքի 14-րդ հոդվածի 4-րդ մասին, ըստ որի՝ ***վարչապետը***, ի թիվս այլ պետական մարմինների ղեկավարների, ***հանդիսանում է նաև մարզպետների վերադասը:*** Այնինչ, մարզպետների գործողությունների, անգործության կամ որոշումների՝ վարչական կարգով վարչապետին բողոքարկելու իրավական հնարավորությունն օրինագիծը չի արգելափակում: | Ընդունվել է:  Համապատասխան փոփոխություններ են կատարվել «Պետական կառավարման համակարգի մարմինների մասին» օրենքում, և լրացվել է նոր նախագիծ՝ **Կառավարչական իրավահարաբերությունների կարգավորման մասին օրենքում փոփոխություն կատարելու մասին:** |  |